TACC บวกสวนตลาด! ปัจจัยพื้นฐานแข็งแกร่ง-ศักยภาพการเติบโตสูง
TACC บวกสวนตลาด! โดย ณ เวลา 10.21 น. ราคาอยู่ที่ 3.64 บาท บวก 0.30 บาท หรือ 8.98% สูงสุดที่ 3.66 บาท ต่ำสุดที่ 3.26 บาท มูลค่าซื้อขายที่ 132.08 ล้านบาท ด้านบล.ฟินันเซีย ไซรัส มองมีปัจจัยพื้นฐานแข็งแกร่ง-ศักยภาพการเติบโตธุรกิจเครื่องกดเครื่องดื่มอัตโนมัติจะหนุนผลประกอบการโตโดดเด่นในช่วง 3 ปีหน้า
4 ธ.ค. 2558

ผู้สื่อข่าวรายงานว่า ราคาหุ้นบริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 10.21น. ราคาอยู่ที่ 3.64 บาท บวก 0.30 บาท หรือ 8.98% สูงสุดที่ 3.66 บาท ต่ำสุดที่ 3.26 บาท มูลค่าซื้อขายที่ 132.08 ล้านบาท ขณะที่ดัชนีตลาดหุ้นไทยโดยรวมลบ 0.51%
ด้านนายสมภพ กีระสุนทรพงษ์ กรรมการผู้อำนวยการ บริษัทหลักทรัพย์ฟินันเซีย ไซรัส จำกัด (มหาชน) ในฐานะที่ปรึกษาทางการเงินและผู้จัดการการจัดจำหน่ายและรับประกันการจำหน่ายหุ้นสามัญเพิ่มทุน TACC เปิดเผยว่า TACC มีปัจจัยพื้นฐานที่แข็งแกร่ง รวมถึงศักยภาพการเติบโตในอนาคตของธุรกิจเครื่องกดเครื่องดื่มแบบอัตโนมัติ ที่จะช่วยสนับสนุนให้ผลประกอบการของ TACC สามารถเติบโตอย่างโดดเด่นในช่วง 3 ปีข้างหน้า
 